ഡാര്ക്ക് സര്ക്കിള്സിന് കുക്കുംബറില് പരിഹാരം. നമ്മളില് പലരും കണ്ണിന് ചുറ്റുമുണ്ടാവുന്ന ഡാര്ക്ക് സര്ക്കിളുകള് കാരണം ഭുധിമുട്ടനുഭവിക്കുന്നവരാണ്. ഇവ ഒരു സാധാരണ പ്രശ്നമാണെങ്കിലും നമ്മളെ മാനസികമായി ഇത് പലപ്പോഴും തളര്ത്താറുണ്ട്. നമ്മളെ കുടുതല് പ്രായമുള്ളവരായി തോന്നിപ്പിക്കാനും ഈ പാടുകള്ക്ക് കഴിയും. സ്വാഭാവികമായും സൗന്ദര്യം തിരിച്ചു കൊണ്ടുവരാന് നമ്മള് ഏത് വഴിയും സ്വീകരിക്കുകയും ചെയ്യും. നിര്ജ്ജലീകരണം, ഉറക്കക്കുറവ്, കണ്ണിനു താഴെയുള്ള കൊഴുപ്പ് അല്ലെങ്കില് കൊളാജന് നഷ്ടപ്പെടുന്ന അവസ്ഥ, ഹൈപ്പര്പിഗ്മെേന്റഷന് തുടങ്ങിയവയും കമ്ബ്യൂട്ടര്, മൊബൈല് തുടങ്ങിയവയില് അധിക സമയം നോക്കി ഇരിക്കുന്നതിലൂടെയും ആണ് ഈ പ്രശ്നം ഉണ്ടാകുന്നത്. കോവിഡ് കാലത്ത് പ്രത്യേകിച്ച് വര്ക്ക് ഫ്രം ഹോം ചെയ്യുന്നവരില് ഇപ്പോള് ഈ അവസ്ഥ സ്ഥിരമായിട്ടുണ്ട്. ഇതിനെ ചികിത്സിച്ച് മാറ്റാന് നിരവധി ഹോം റെമഡികള് ഉണ്ട്. അതിനാല് അവ ഏതൊക്കെയെന്നു നോക്കാം. തക്കാളിയില് വിറ്റാമിനുകളും ധാതുക്കളും ആന്റി ഓക്സിഡന്റുകളും ധാരാളം അടങ്ങിയിട്ടുണ്ടെന്ന് നമുക്കറിയാം. അതിന് നമ്മുടെ മുഖത്ത് ഒരു മോയ്സ്ചറൈസിംഗ് സ്വഭാവം കൊണ്ടു വരാനും കഴിയും. അതെ സമയം തക്കാളിയില് അടങ്ങിയിരിക്കുന്ന സിട്രിക് ആസിഡ്, മാലിക് ആസിഡ്, ഓക്സാലിക് ആസിഡ് എന്നിവ പ്രശ്നങ്ങള് ഉണ്ടാക്കും. ഈ ഗുണങ്ങള് ചര്മ്മത്തെ കൂടുതല് പ്രകോപിപ്പിക്കുകയും കണ്ണുകള്ക്ക് താഴെയുള്ള ഭാഗത്ത് ചൊറിച്ചില് ഉണ്ടാക്കുകയും അതുവഴി ഡാര്ക്ക് സര്ക്കിളുകളുടെ തീവ്രത വീണ്ടും വര്ദ്ധിപ്പിക്കുകയും ചെയ്യും. ഇതിനു പകരമായി നമുക്ക് കുക്കുമ്ബര് ഉപയോഗിക്കാവുന്നതാണ്. ഇതില് അടങ്ങിയിരിക്കുന്ന ആന്റി ഓക്സിഡന്റുകള് വഴി ധാരാളം ഗുണങ്ങള് ചര്മത്തിന് ലഭിക്കുന്നു. വിറ്റാമിനുകള്, ധാതുക്കള്, ആന്റി ഓക്സിഡന്റുകള് എന്നിവ പോലുള്ള അവശ്യ പോഷകങ്ങളാല് സമ്ബന്നമായ വെള്ളരി ഇരുണ്ട വൃത്തങ്ങള് കൈകാര്യം ചെയ്യുന്നതിന് വളരെ നല്ല മരുന്നാണ്. ഇതില് 96 ശതമാനം വെള്ളം അടങ്ങിയിരിക്കുന്നു എന്നതാണ് മറ്റൊരു കാര്യം. അതിനാല്, നിങ്ങളുടെ കണ്ണിന് താഴെയുള്ള ചര്മ്മത്തില് ജലാംശം നിലനിര്ത്താന് ഇത് സഹായിക്കും. പ്രകൃതിദത്ത ടോണറായി വര്ത്തിക്കുന്ന വസ്തുക്കള് കുക്കുമ്ബറില് ഉള്ളതിനാല് ഡാര്ക്ക് സര്ക്കിളുകള് കുറക്കാന് അവക്ക് സാധിക്കുകയും ചെയ്യും.